ISBN

**ISBN** — **International Standard Book Number**  — **меджинародный штандартный код книгы**, што ю еднозначно идентификуе, циже не може быти инша книга з такым кодом. Далше выданя той самой книгы мусить достати новый код ISBN (окрем додаточного наклада без жадных змѣн). То саме выданя в твердой обкладцѣ и в мягкой обкладцѣ мусять мати окремы коды ISBN. Таксамо полиграфичне и вебове выданя мусять быти з окремыма кодами. Коды ISBN были заведены в року 1970. Код ISBN мать быти умѣщеный на реверзѣ титулового листа в нижном лѣвом кутѣ, але може быти тыж еще дублованый инде.

## Бюрократична организация

Меджинародна агенция ISBN находить ся в Лондону: 
:International ISBN Agency
:48-49 Russell Square
:London
:WC1B 4JP
:UK

Кажда держава-участничка мать свою националну агенцию, котра веде регистрацию книг, выдавать коды ISBN и формуе потребны про то кодификаторы.

## Штруктура кода ISBN
До року 2007 коды были 10-циферны, од року 2007 суть 13-циферны. 13-циферный код ISBN е унификованый зоз смугокодом товара.

В 13-значном кодѣ первы три цифры суть 978 (зарезервованы суть еще 979). Тоты цифры не значать нич инше, лем то же товаром е книга. За тыма цифрами, оддѣлены од себе чарков, слѣдують четыры групы цифр,  котры идентификують конкретне выданя.

# Держава або языкова область: 0 и 1 — англоязычны краи, 2 — франкоязычны, 3 — нѣмецкоязычны, 4 — японскы, 5 — русскоязычны (дакоторы державы бывшого СССР, Россия), 7 — китайскы, 80 — Чехия и Словакия, 86 – Сербия, 600 — Иран, 953 — Хорватия, 966 — Украина, 985 — Бѣлорусь
# Выдавательство: выдаватель доставать код од националной агенции, а тот код мать тым менше цифер, чим векше е выдавательство 
# Порядкове число книгы того выдавателя: про великы выдавательства мать веце цифер
# Контролна цифра: выраховуе ся про 13-цифровы коды а про 10-цифровы подля иншакых алгоритмох

Поужитя вариабилной довжкы кода в штруктурѣ (окрем контролной цифры, котра все лем едноцифрова) застачать добру приспособивость до потреб каждой державы-участничкы. Ту суть илустративны примѣры:

## Контролна цифра
### Про 13-цифровый код
Напримѣр,  контролну цифру про **978-0-306-40615-''?*** вырахуеме так:

 s = 9×1 + 7×3 + 8×1 + 0×3 + 3×1 + 0×3 + 6×1 + 4×3 + 0×1 + 6×3 + 1×1 + 5×3
   =   9 +  21 +   8 +   0 +   3 +   0 +   6 +  12 +   0 +  18 +   1 +  15
   = 93
 93 / 10 = 9 остаток 3
 10 –  3 = 7 (контролна цифра доповнять суму так, жебы ся дѣлила на 10 без остатка)

Циже контролна цифра буде 7, а цѣлый 13-цифровый код .

=== Про старый 10-цифровый код ===
Кажда з цифер 10-циферного кода ISBN, злѣва направо мать *вагу*, спадаючу од 10 до 1. Множиме цифру на ей *вагу*, и складеме продукты. Резултат мать ся дѣлити без остатка на 11. 

Напримѣр, контролну цифру  про код *'0-306-40615-*?*** вырахуеме так:
:<math>
\begin{align}
 s &= (0\times 10)+(3\times 9)+(0\times 8)+(6\times 7)+(4\times 6)+(0\times 5)+(6\times 4)+(1\times 3)+(5\times 2)\\
   &= 130
\end{align}
</math>
Додавши 2 ку 130 достанеме число, котре ся дѣлить без остатка на 11 (132 = 12 x 11) &minus; лем тото число **в диапазонѣ од 0 до 10** е валушне. Зато контролна цифра мать быти 2, а комплетный код . Кедь е потребне додавати 10, жебы задоволити варунок дѣлѣня на 11 без остатка, тогды за контролну цифру пишуть 'X'.

== Жерела и одказы ==
* [https://web.archive.org/web/20171011030329/https://www.theindexer.org/files/18-1/18-1_025.pdf **Bradley, Philip** (1992). "Book numbering: The importance of the ISBN" (PDF). (245KB). The Indexer. 18 (1): 25–26.] 
* [http://www.newworldencyclopedia.org/entry/International_Standard_Book_Number ISBN. //**New World Encyclopedia.'''] 
* The International ISBN Agency 

## Референции


Катеґорія:Идентификация